આ પ્રસંગે કારોબારી બેઠકને સંબોધતા પ્રદેશ કોંગ્રેસ પ્રમુખ ભરતસિંહ સોલંકીએ જણાવ્યું હતું કે ગત વિધાનસભાની ચુંટણીમાં કોંગ્રેસને થોડી બેઠકો ઓછી મળતા ભાજપ સત્તા સ્થાને આવી છે,પરંતુ ભાજપ લાંબી સત્તા ચલાવી શકવાની નથી,ભાજપમાં અસંતોષનો ચરુ ઉકળી રહ્યો છે,તેમજ પ્રજાનાં પ્રશ્નોનો ઉકેલ પણ ભાજપ સરકાર લાવી શકતી નથી જેનાં કારણે પ્રજામાં પણ ભાજપની સરકાર પ્રત્યે અસંતોષ પ્રવર્તી રહ્યો છે,ત્યારે કાર્યકરો અને પદાધિકારીઓએ સૌએ સાથે મળીને પ્રજાની વચ્ચે જઈને તેઓનાં પ્રશ્નોને વાચા આપવા અને ભાજપ સરકાર દ્વારા કરાતા અન્યાય સામે ન્યાય અપાવવા માટે અનુરોધ કર્યો હતો,તેમણે કહ્યું હતું કે આણંદ જિલ્લાની પાંચ નગરપાલિકાની ચુંટણીઓ યોજાઈ રહી છે.